NOBLE ตั้ง “โนเบิล เวนเจอร์ อินเวสเมนท์” ใน “บริติชเวอร์จิน” ลุยธุรกิจอสังหาฯต่างประเทศ
NOBLE ตั้ง "โนเบิล เวนเจอร์ อินเวสเมนท์" ใน "หมู่เกาะบริติชเวอร์จิน" ทุนจดทะเบียน 100 ปอนด์สเตอร์ลิง ลุยธุรกิจอสังหาฯต่างประเทศ
30 เม.ย. 2564

บริษัท โนเบิล ดีเวลลอปเมนท์ จำกัด (มหาชน) หรือ NOBLE เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า ตามที่ที่ประชุมคณะกรรมการบริษัทฯ ครั้งที่ 2/2564 วันที่ 20 เมษายน 2564 ได้มีมติอนุมัติจัดตั้งบริษัทย่อยของบริษัทฯ ในนามบริษัท โนเบิล เวนเจอร์ อินเวสเมนท์ จำกัด (Noble Venture Investment Ltd.) ที่หมู่เกาะบริติชเวอร์จิน เพื่อลงทุนและขยายกิจการด้านอสังหาริมทรัพย์ไปยังต่างประเทศนั้น
ทั้งนี้ บริษัทฯได้ดำเนินการจดทะเบียนจัดตั้งบริษัทย่อยของบริษัทฯเสร็จสมบูรณ์แล้ว ด้วยทุนจดทะเบียนที่ออกและชำระแล้ว 100.00 ปอนด์สเตอร์ลิง (GBP) จำนวน 100 หุ้น โดยใช้เงินทุนหมุนเวียนของบริษัทฯ และบริษัทฯถือหุ้นในสัดส่วน 100% ของทุนจดทะเบียน